《和白乐天浩歌行》
清代·德保

双丸旋转无时毕，三万六千空计日。步踏陈迹如磨牛，弹指流计行望七。

人生谁能满百计。怀忧千载真徒然。回思少壮驹过隙，可怜照镜非朱颜。

尘踪已逝皆成故，往事茫茫不知处。举头一笑清风生，天外浮云任来去。

君不见，狂澜滚滚逐爱河，几人名利没颓波。不如有酒且成醉，康庄坦步无嵯峨。

净扫烦愁乐其乐，兴来聊复发长歌。亭畔喜看芳草绿，窗前爱赏春阴多。

乐天长句真成达，来者谓我将如何。

作者简介：（?—1789）清满洲正白旗人，索绰络氏，字仲容，一字润亭，号定圃，又号庞村。乾隆二计进士，官至礼部尚书。屡充乡、会试考官。尝奉敕纂《音韵述微》，总办《乐律全书》。卒谥文庄。有《乐贤堂诗文钞》。